OpenLLM-France/wikimedia huggingface dataset:
# Nucli Històric Tradicional del Forcall

El nucli històric tradicional del Forcall conforma un conjunt monumental en el casc més antic de la localitat del Forcall, a la comarca dels Ports. Està catalogat com Bé de Rellevància Local segons la Direcció General de Patrimoni Artístic de la Generalitat Valenciana, amb el codi: 12.01.061-004. El nucli històric tradicional del Forcall, segons queda indicat en el PGOU de l'Ajuntament de la localitat, estaria constituït per la zona delimitada pel traçat de les antigues muralles, les places Major, amb els seus porxos, de l'Església i de Sant Miquel, així com els carrers Pilota, de l'Església, del Carme i de la Font.
Dins de la zona considerada com de rellevància local es poden trobar, al seu torn, part dels monuments que tenen aquesta catalogació a títol particular com és el cas de l'Antiga Casa Palau d'En Fort, situat a la cantonada entre el carrer Pilota i la plaça Major; la Casa-Palau dels Miró, al carrer del Carme; l'església parroquial de l'Assumpció de la Mare de Déu, al carrer de l'Església; o el Palau dels Osset a la cantonada del carrer Dolors amb la plaça Major.

## Història

Encara que els primers assentaments de la zona es localitzen a la ciutat emmurallada iberoromana de la moleta dels Frares, també hi va haver un primer assentament de població, als voltants del que actualment seria la ubicació de l'església parroquial de l'Assumpció de la Mare de Déu en la convergència dels rius Caldés i Cantavieja, que era un lloc amb grans avantatges orogràfiques per a la defensa de la població. En un primer moment les muralles i la geografia del terreny limitaven la zona impedint la seva expansió. Aquest recinte relativament tancat presentava unes portes d'accés, que en un primer moment era únic i representat per l'anomenat Portal de Morella. Això donava lloc a la creació de ravals fora del perímetre urbà, que en un primer moment eren dos un situat a l'oest de la població i un altre al sud. En arribar el segle xvi, comença l'expansió del nucli urbà, que es veia totalment limitat pels dos rius, la qual cosa va fer que el creixement es produís cap a la zona del camí de la Mata, la qual cosa va portar a l'aparició de nous portals, com el de Sant Vicent, al carrer del mateix nom o el de la Mata que es trobava al carrer conegut actualment com a Sant Víctor. És així com va sorgint a poc a poc el nou recinte.

## Referències

* 1 2 3 http://www.cult.gva.es/dgpa/brl/Detalles_brl.asp?IdInmueble=1199
* ↑ http://www.forcall.es/files/archivos/201307/documento_sintesis_catalogo_pgou_forcall_abril_2013.pdf Arxivat 2014-09-04 a Wayback Machine.
* ↑ Catàleg del Patrimoni Arquitectònic Els Ports de Morella i la Tinença de Benifassà
# Craig Beach

Craig Beach és una població dels Estats Units a l'estat d'Ohio. Segons el cens del 2000 tenia 1.254 habitants.

## Demografia

Segons el cens del 2000, Craig Beach tenia 1.254 habitants, 489 habitatges, i 333 famílies. La densitat de població era de 520,6 habitants per km².
Dels 489 habitatges en un 29% hi vivien nens de menys de 18 anys, en un 49,7% hi vivien parelles casades, en un 12,7% dones solteres, i en un 31,9% no eren unitats familiars. En el 24,9% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3.
Per edats la població es repartia de la següent manera: un 23% tenia menys de 18 anys, un 10% entre 18 i 24, un 31,2% entre 25 i 44, un 25,8% de 45 a 60 i un 9,9% 65 anys o més.
L'edat mediana era de 37 anys. Per cada 100 dones de 18 o més anys hi havia 94,2 homes.
La renda mediana per habitatge era de 38.594 $ i la renda mediana per família de 46.250 $. Els homes tenien una renda mediana de 35.729 $ mentre que les dones 22.500 $. La renda per capita de la població era de 16.630 $. Aproximadament el 6,7% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Craig Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Craig Beach». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bosc Nacional Chugach

El Bosc Nacional Chugach (Chugach National Forest), una àrea protegida localitzada al sud-centre d'Alaska, és el tercer bosc nacional més gran dels Estats Units. El bosc cobreix tres paisatges únics: el delta del riu Copper, l'est de la península de Kenai i l'estret del Príncep Guillem. Molts dels seus rierols contenen salmons i truites, i les glaceres encara tallen i donen forma a la terra aquí. Més de la meitat de la superfície del bosc es compon de tundra i glaceres.$^{:2–9}$

## Vegeu també

* Llista de boscos nacionals dels Estats Units
* Parc Estatal de Chugach
* Muntanyes Chugach

## Referències

* ↑ «The National Forests of the United States». The Forest History Society. Arxivat de l'original el 12 de febrer 2013. [Consulta: 14 octubre 2012].
* ↑ «Chugach National Forest». U.S. Forest Service. [Consulta: 17 octubre 2012].
* ↑ Mohlenbrock, Robert H. This Land: A Guide to Western National Forests. Berkeley, California, USA: University of California Press, 2006. ISBN 978-0-520-23967-8 [Consulta: 12 desembre 2012].
# Alaejos

Alaejos és un municipi de la província de Valladolid, a la comunitat autònoma de Castella i Lleó.

## Referències

* ↑ «Provincia de Valladolid (España): Municipios & Localidades» (en castellà), 22 gener 2021. [Consulta: 5 març 2021].
# North Hudson

North Hudson és una població dels Estats Units a l'estat de Wisconsin. Segons el cens del 2000 tenia 3.463 habitants.

## Demografia

Segons el cens del 2000, North Hudson tenia 3.463 habitants, 1.315 habitatges, i 962 famílies. La densitat de població era de 1.020,7 habitants per km².
Dels 1.315 habitatges en un 37,7% hi vivien nens de menys de 18 anys, en un 63% hi vivien parelles casades, en un 6,9% dones solteres, i en un 26,8% no eren unitats familiars. En el 19,6% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,1% tenia menys de 18 anys, un 7,8% entre 18 i 24, un 34,5% entre 25 i 44, un 24,3% de 45 a 60 i un 6,3% 65 anys o més.
L'edat mediana era de 35 anys. Per cada 100 dones de 18 o més anys hi havia 101,3 homes.
La renda mediana per habitatge era de 60.848 $ i la renda mediana per família de 70.938 $. Els homes tenien una renda mediana de 46.970 $ mentre que les dones 30.313 $. La renda per capita de la població era de 26.540 $. Aproximadament l'1,3% de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Hudson» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- North Hudson». American Fact Finder. Oficina del Cens dels Estats Units, 12-01-2010.
# Antoni Noé Gimbernat

Antoni Noé Gimbernat (Mataró, 6 de juliol de 1924 - el Masnou, 1 de març de 1992) fou un metge català.
Fill de Pere Noé Ors, treballador tèxtil, i de Mercè Gimbernat Suárez, de Mataró. Va estudiar a la Facultat de Medicina de Barcelona, a l'Hospital Clínic. Es va llicenciar el 1952. Després es va especialitzar en pediatria i puericultura. Durant uns anys va exercir al Centre d'atenció primària Manso de Barcelona. El 1963 va prendre possessió de la plaça de pediatria i puericultura del Masnou, que va ocupar durant onze anys. Des del 1974 fins al moment de la seva mort, va exercir, també al Masnou, de metge de família. El 1992, a petició de nombrosos veïns i totes les entitats del Masnou, se li va fer un homenatge pòstum i se li va lliurar el títol de fill adoptiu de la vila i se li va dedicar el carrer (carrer del Doctor Noé) que hi ha al costat del Centre d'atenció primària del Masnou.

## Referències

* 1 2 Pericot i Mohr, Leslie «Antoni Noé, un metge dedicat a tot un poble». 20 masnovins que fan història, 1995, pàg. 89-93.
* ↑ Ajuntament del Masnou. «Un record al doctor Antoni Noé». El Masnou: butlletí d'informació municipal, 36, 01-07-1992, pàg. 2.
# Craig Bellamy

Craig Douglas Bellamy (Cardiff, 13 de juliol del 1979), és un exfutbolista professional gal·lès. El seu últim equip va ser el Cardiff City de la Premier League anglesa. Bellamy també va jugar per la selecció de Gal·les des del 1998 fins al 2013. Als 34 anys, al maig del 2014, va anunciar la seua retirada.

## Referències

* ↑ «Craig Bellamy, exdelantero del Liverpool, anuncia su retirada» (en castellà). Sport, 22-05-2014 [Consulta: 16 juny 2014].

## Enllaços externs

* Estadístiques a Soccerway (castellà)
* Craig Bellamy a FootballDatabase (anglès)
# Guanlong wucaii

Guanlong wucaii és una espècie de dinosaure tiranosauroïdeu, un dels exemplars més primitius del llinatge. Feia uns 3 metres de longitud i va viure fa uns 160 milions d'anys, al Juràssic superior (Oxfordià), uns 92 milions d'anys abans que el seu parent més ben conegut, el tiranosaure. Aquest saurisqui compartia moltes característiques amb els seus descendents, i també en presentava d'inusuals, com ara una llarga cresta sobre el seu cap. A diferència d'altres tiranosaures més tardans, Guanlong presentava tres llargs dits a les seves mans. Al marge de la cresta distintiva, s'hauria assemblat al seu parent proper Dilong, i com el Dilong podria haver portat un abric de plomes.

## Referències

* ↑ Holtz, Thomas R. Jr. (2008) Dinosaurs: The Most Complete, Up-to-Date Encyclopedia for Dinosaur Lovers of All Ages Informació suplementària
* Xu X., Clark, J.M., Forster, C. A., Norell, M.A., Erickson, G.M., Eberth, D.A., Jia, C., and Zhao, Q. «A basal tyrannosauroid dinosaur from the Late Jurassic of China». Nature, vol. 439, 7077, 2006, pàg. 715–718. DOI: 10.1038/nature04511. PMID: 16467836.
# Bomílcar I

Bomilcar (en púnic 𐤁𐤃𐤌𐤋𐤒𐤓𐤕 BDMLQRT) fou un dirigent de Cartago i militar cartaginès, nebot dels líders Gisco I (337 aC –330 aC) i Amílcar (330 aC-309 aC).
Va dirigir les forces cartagineses contra Agàtocles quan aquest va envair territori cartaginès l'any 310 aC. En la primera batalla contra els invasors, Bomilcar i el general Hannó van dirigir als púnics; Hannó va morir i Bomilcar va deixar fer amb l'esperança d'humiliar l'esperit dels seus compatriotes per tal d'imposar una tirania sobre Cartago dirigida per ell mateix, segons Diodor de Sicília. Finalment el 308 aC va intentar prendre el poder, que havia quedat vacant, amb ajut d'uns 500 ciutadans addictes i alguns mercenaris, però el senat va aconseguir que els revoltats es rendissin contra promesa de perdó, i Bomilcar va ser capturat i crucificat.

## Referències

* ↑ Huss, Werner. Geschichte der Karthager (en alemany). Munic: Beck, 1985, p. 561. ISBN 9783406306549.
* ↑ Bomilcar a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 499
# Magabula

Magabula fou una ciutat del Pont Polemoníac a la via entre Comana i Nicòpolis, a uns 30 km d'aquesta. També és esmentada per Claudi Ptolemeu com a Megalula (Μεγάλουλα). El seu lloc exacte es desconeix.

## Referències

* ↑ «Magabula, Akarçay – Digital Atlas of the Roman Empire» (en anglès). [Consulta: 26 setembre 2018].
# Bosc Nacional White River

El Bosc Nacional White River (White River National Forest (anglès), Bosque Nacional Río Blanco (castellà)) se situa al nord-oest de Colorado als Estats Units. Porta el nom del riu White que passa a través de la seva secció nord. White River, que és el bosc nacional més visitat del país, abasta més de 9.200 quilòmetres quadrats d'oportunitats recreatives amb 12 estacions d'esquí, vuit àrees salvatges, deu fourteeners o cims de muntanya que atenyen més de 14.000 peus (4.270 metres) i 4.000 quilòmetres de rutes de senderisme.$^{:255–263}$

## Àrees salvatges

Hi ha vuit àrees salvatges designades sota la Llei d'àrees salvatges al Bosc Nacional White River.
* Collegiate Peaks (parciament al Bosc Nacional San Isabel i Bosc Nacional Gunnison)
* Eagles Nest
* Flat Tops (parcialment al Bosc Nacional Routt)
* Holy Cross (parcialment al Bosc Nacional San Isabel)
* Hunter-Fryingpan
* Maroon Bells–Snowmass (parcialment al Bosc Nacional Gunnison)
* Ptarmigan Peak
* Raggeds (parcialment al Bosc Nacional Gunnison)

## Vegeu també

* Llista de boscos nacionals dels Estats Units

## Referències

* ↑ «The National Forests of the United States». The Forest History Society. Arxivat de l'original el 12 de febrer 2013. [Consulta: 28 octubre 2012]. El bosc fou establert sota el nom White River Plateau Timber Reserve el 16 d'octubre de 1891; el nom fou canviat al Bosc Nacional White River el 28 de juny de 1902.
* ↑ «Foco Plan Forestal, Bosque Nacional Rio Blanco». U.S. Forest Service. [Consulta: 26 desembre 2015].
* ↑ «White River National Forest». U.S. Forest Service. [Consulta: 26 desembre 2015].
* ↑ Mohlenbrock, Robert H. This Land: A Guide to Eastern National Forests. Berkeley, California, USA: University of California Press, 2006. ISBN 978-0-520-23984-5 [Consulta: 12 desembre 2012].
* ↑ «Wilderness Areas». U.S. Forest Service. [Consulta: 27 desembre 2015].
# Alaestès verd

L'alaestès verd (Lestes barbarus) és un odonat de la família Lestidae. Té l'aspecte típic d'un lèstid; té el cos verd metàl·lic i en repòs manté les seves ales separades del cos.

## Distribució i hàbitat

Lestes barbarus es troba al sud d'Europa en una franja que va a través d'Espanya, França, Itàlia i Grècia fins a l'Índia i Mongòlia. És menys comú al nord d'Europa, es reprodueix als Països Baixos en les dunes costaneres i està augmentant en nombre. També es troba al nord d'Àfrica; el seu nom llatí deriva del fet que el primer espècimen va ser trobat a Barbaria, al nord d'Àfrica. Es pot trobar en aigües estancades i lleugerament salobres.

## Identificació

Aquest lèstid es diferencia dels altres Lestes europeus perquè té el pterostigma de dos colors. L'apèndix abdominal masculí i l'ovipositor femení també són característics i el diferencien de Lestes sponsa o Lestes dryas. Igual que en altres Lestes els dos sexes són de color verd metàl·lic i les ales queden separades del cos.
Els immadurs tenen el pterostigma pàl·lid i només desenvolupen el característica pterostigma de dos colors quan maduren.

## Comportament

El seu període de vol és de març a octubre en el del sud de la seva àrea, però en del nord el seu període de vol principal és de juny a agost. Lestes barbarus és molt similar en el seu comportament a Lestes sponsa. És més probable trobar-lo lluny d'aigua. Després de l'aparellament el mascle sosté la femella en tàndem mentre ella pon els ous sobre les plantes de ribera. Un cop els ous passen l'hivern i arriba la primavera, les larves es desenvolupen molt de pressa, i al cap de 2 mesos emergeixen els adults.

## Referències

* Askew, R.R. (2004) Les Libèl·lules d'Europa. (revised ed.) Harley Llibres. pp58–66. ISBN 0-946589-75-5
* d'Aguilar, J., Dommanget, JL., i Prechac, R. (1986) Una guia de camp a les Libèl·lules de Gran Bretanya, Europa i Àfrica Del nord. Collins. pp168–178. ISBN 0-00-219436-8
* Forrest, P. J. (2005) Maragda Del sud Damselfly Lestes barbarus (Fabr.) A Badia de Sandvitx, Kent Atropos No. 24 pp. 24–25
* Gibbons, R.B., (1986). Libèl·lules i Damselflies de Gran Bretanya i Europa Del nord. Llibres de Vida del país. ISBN 0-600-35841-0. pp54–62.
* Nobes, Geoff (2003) Maragda Del sud Damselfly Lestes barbarus (Fabr.) - El Primer Rècord britànic Atropos No. 18 pp. 3–6

## Galeria

* Lestes barbarus mascle
* Lestes barbarus mascle
* Lestes barbarus femella
* Lestes barbarus femella
* Lestes barbarus en tàndem

## Enllaços externs

* Societat de libèl·lula britànica {{format ref}} http://british-dragonflies.org.uk/species/southern-maragda-damselfly
* Oxygastra. Grup d'estudi dels odonats de Catalunya. http://www.oxygastra.org/fotos1esp.php?especie=Lestes%20barbarus&localitzacio=Catalunya&familia=Lestidae Arxivat 2012-06-27 a Wayback Machine.
# Obbia

Hobyo (italià Obbia) és un port de Somàlia, a la regió de Mudug, amb una població d'uns 5000 habitants.
El seu nom vol dir "aquí hi ha aigua". Això el va beneficiar com a port des del segle xv. A partir del segle xvi fou el port utilitzat pels sultans Ajuuraan de Qalafo per les seves exportacions a través de la vall del Shabelle. Vegeu Ajuuraan. Juntament amb Mareeg, Hobyo es va desenvolupar com un lloc avançat costaner per l'Imperi Ajuran durant el segle xiii.[2] No obstant això, a finals del segle xvii, els Hiraab es van revoltar amb èxit contra el sultanat d'Ajuran i van establir un imamat independent de Hiraab. branca primogènita."[4] Lee Cassanelli al seu llibre The Shaping of Somali society ofereix una imatge històrica de l'Immata Hiraab. Ell escriu:
"Segons la tradició oral local, l'imamat Hiraab va ser una poderosa aliança de grups estretament relacionats que compartien un llinatge comú sota les divisions del clan Gorgaarte. Es va revoltar amb èxit contra el sultanat d'Ajuran i va establir un govern independent durant almenys dos segles a partir del 17-cents. i en endavant.
L'aliança va implicar els líders de l'exèrcit i assessors de l'Habar Gidir i Duduble, un Fiqhi/Qadi de Sheekhaal, i l'imam estava reservat per a la branca de Mudulood que es creu que va ser el primogènit. Un cop establerts, l'imamat va governar els territoris des de la vall de Shabeelle, les províncies de Benaadir, les zones de Mareeg fins a les terres àrides de Mudug.
Els centres agrícoles d'Eldher i Harardhere incloïen la producció de sorgo i mongetes, complementant-se amb ramats de camells, boví, cabres i ovelles. Ramaderia, pells i pells, mentre que les fustes aromàtiques i les panses eren les principals exportacions com l'arròs, altres aliments i roba s'importava. Els comerciants que buscaven articles exòtics van venir a Hobyo per comprar tèxtils, metalls preciosos i perles. Els productes comercials collits al llarg del riu Shabelle van ser portats a Hobyo per al comerç. A més, la creixent importància i el ràpid assentament de ciutats més al sud com Mogadiscio van impulsar encara més la prosperitat d'Hobyo, ja que cada cop més vaixells baixaven per la costa de Somàlia i es van aturar a Hobyo per comerciar i reposar els seus subministraments.
Al sultanat de Majeerteen, situat al nord d'Hobyo, el sultà (boqor) Ismaan Mahamuud es va enfrontar en una guerra civil a la meitat del segle xix (vers 1855) amb el seu cosí Yuusuf Ali Keenadiid; la lluita va durar uns cinc anys fins que el boqor va poder derrotar el seu parent al que va enviar exiliat a Aràbia (a Aden). Yusuf va retornar després del 1870 amb un contingent de 36 guerrers hadhramis i un grup de fidels i amb aquest ajut va fundar secretament un fortí on va amagar armes, i sobtadament el 1878 va atacar i derrotar els clans hawiye que dominaven la zona, i es va crear el Sultanat de Hobyo. L'últim sultà d'Hobyo va ser el sultà Ducaale Kahiye que va aconseguir enviar a l'exili els criats "majerteen" que treballaven amb els italians.
# Antigua Guatemala Fútbol Club

L'Antigua Guatemala Fútbol Club és un club guatemalenc de futbol de la ciutat d'Antigua Guatemala.

## Història

El club va ser fundat el 1958 per Miguel Ángel Soto Bustamante i Antonio Martínez Barrios. Ascendí per primer cop a primera divisió el 1957-58. La temporada 1959-60 finalitzà en tercera posició. No obstant, baixà a segona el 1964. El següent ascens fou l'any 1976, descendint dos anys més tard, coincidint amb una reducció de la primera divisió de 18 a 12 equips. La seva tercera etapa a primera fou entre 1979 i 1983. No fou fins 16 anys més tard que tornà a jugar a primera, 1998-2006.

## Palmarès

* Lliga guatemalenca de futbol:
** 2015 Apertura, 2016 Apertura, 2017 Apertura

## Referències

* ↑ «Guatemala 1957/58». Rsssf.com, 15-01-2006. [Consulta: 8 desembre 2013].
* ↑ «Guatemala 1959/60». Rsssf.com, 15-01-2006. [Consulta: 8 desembre 2013].
* ↑ «Guatemala 1964». Rsssf.com, 08-01-2006. [Consulta: 8 desembre 2013].
* 1 2 «Equipo Antigua GFC». Equipoantiguagfc.com. Arxivat de l'original el 2012-03-05. [Consulta: 8 desembre 2013].
* ↑ «Guatemala 1976». Rsssf.com, 17-12-2005. [Consulta: 8 desembre 2013].
* ↑ «Guatemala 1978». Rsssf.com, 17-12-2005. [Consulta: 8 desembre 2013].
* ↑ «Guatemala 1983». Rsssf.com, 17-12-2005. [Consulta: 8 desembre 2013].
* ↑ Guatemala 2005/06 - RSSSF
* ↑ «Guatemala - List of Champions». RSSSF. [Consulta: 1r octubre 2011].
# Craig (Missouri)

Craig és una població dels Estats Units a l'estat de Missouri. Segons el cens del 2000 tenia 309 habitants.

## Demografia

Segons el cens del 2000, Craig tenia 309 habitants, 131 habitatges, i 77 famílies. La densitat de població era de 426,1 habitants per km².
Dels 131 habitatges en un 29,8% hi vivien nens de menys de 18 anys, en un 47,3% hi vivien parelles casades, en un 6,1% dones solteres, i en un 40,5% no eren unitats familiars. En el 36,6% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,15.
Per edats la població es repartia de la següent manera: un 26,5% tenia menys de 18 anys, un 10% entre 18 i 24, un 22,3% entre 25 i 44, un 21,4% de 45 a 60 i un 19,7% 65 anys o més.
L'edat mediana era de 38 anys. Per cada 100 dones de 18 o més anys hi havia 97,4 homes.
La renda mediana per habitatge era de 22.500 $ i la renda mediana per família de 26.750 $. Els homes tenien una renda mediana de 30.114 $ mentre que les dones 15.625 $. La renda per capita de la població era de 10.719 $. Entorn del 14,5% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Craig». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Craig». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Guge

Guge va ser un antic regne situat al Tibet al segle x. Va ser fundat per Nyi ma mgon, descendent de Langdarma (últim líder de l'imperi tibetà) i tenia com a capitals les ciutats de Tsaparang i Tholing. Era un regne budista amb una agricultura rica que va anar creixent fins a trobar-se amb l'oposició de Ladakh al segle xvii (es diu que amb suport de missioners cristians per a aquests últims). Ladakh va acabar destruint el regne i els seus habitants es van assimilar als nous governants o bé es van exiliar cap a països veïns. Romanen encara en bon estat frescos budistes de l'època d'esplendor de Guge, descoberts per Giuseppe Tucci i rehabilitats per atreure el turisme.

## Referències

* ↑ Beckwith, Christopher I. Empires of the Silk Road : a history of Central Eurasia from the Bronze Age to the present. Princeton, NJ: Princeton University Press, 2009. ISBN 978-0-691-13589-2.
* ↑ Bstan-ʼdzin-rgya-mtsho, Dalai Lama XIV. My land and my people. Nova York: McGraw-Hill Book Company, Inc, 1962. ISBN 0-9611474-0-7.
* ↑ The Cambridge history of early Inner Asia. Cambridge [Cambridgeshire]: Cambridge University Press, 1990. ISBN 0-521-24304-1.